ஒருநாள் விதார்த் கடைக்கு ஸ்டிக்கர் ஒட்ட வரும் இஷாராவை பார்த்ததும் காதல் வயப்பட்டு விடுகிறார் விதார்த். நாளடைவில் இருவரும் காதலிக்க ஆரம்பித்து விடுகின்றனர். இவர்களுடைய காதல் சுமூகமாக போய்க் கொண்டிருக்கும் வேளையில், விதார்த்துடன் ஜெயஸ்ரீ நெருங்கி பழகுவது நாயகிக்கு பிடிக்கவில்லை. இதை ஒருநாள் ஜெயஸ்ரீயை அழைத்து கண்டித்தும் விடுகிறாள். பதிலுக்கு ஜெயஸ்ரீ தான் பத்து வருடமாக விதார்த்துடன் நெருங்கி பழகி வருவதாகவும், அவர்மீது அளவு கடந்த ஆசை வைத்திருப்பதாகவும் கூறுகிறாள். இதனால் கோபமடைந்த இஷாரா இந்த விஷயத்தை ஜெயஸ்ரீயின் அம்மாவிடம் சென்று முறையிடுகிறாள்.